ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 17.02.2016թ. ստացվել է բողոք:

Բողոք բերող անձ` «Նոր-Էներջի» ՍՊԸ

Պատվիրատու` Վայքի քաղաքապետարան

**Գնման ընթացակարգի ծածկագիրը և առարկան`** «ՎՔ-ԲԸԱՀ-ԱՇՁԲ-15» ծածկագրով առանց գնումների հայտարարությունը նախապես հրապարակելու բանակցային ընթացակարգ, ՀՀ Վայոց Ձորի մարզի Վայք համայնքի քաղաքային այգու բարեկարգման և Վայք համայնքի «Արևիկ» մարզադաշտի հիմնանորոգման աշխատանքների ձեռքբերում:

**Բողոքի առարկան և պահանջը`**

1. Մասնակի դադարեցնել «ՎՔ-ԲԸԱՀ-ԱՇՁԲ-15» ծածկագրով ընթացակարգի գնահատող հանձնաժողովի 16.02.2016թ. թիվ 5 արձանագրությունը՝ «Մավշին» ՍՊԸ-ի և «Նիկդավ Գրուպ» ԲԲԸ-ի կոնսորցիումի հայտը հրավերի պահանջներին բավարարող ճանաչելու, «Մավշին» ՍՊԸ-ի և «Նիկդավ Գրուպ» ԲԲԸ-ի կոնսորցիումին ընտրված մասնակից ճանաչելու և պայմանագիր կնքելու առաջարկ անելու մասով:
2. Կիրառել ժամանակավոր միջոց. կասեցնել «ՎՔ-ԲԸԱՀ-ԱՇՁԲ-15» ծածկագրով գնահատող հանձնաժողովի 16.02.2016թ. թիվ 5 արձանագրության 4-րդ կետի կատարումը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**